NORAKSTS

|  |  |
| --- | --- |
| 26.05.2022. | Nr.8/9 |

**Cieto segumu laukuma, kurš atrodas uz zemes vienībām**

**Jelgavā, Neretas ielā 11A, Neretas ielā 13, Neretas ielā 15 un**

**Rubeņu ceļā 2I, nodošana iznomāšanai un**

**izsoles noteikumu apstiprināšana**

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Rublis), **PRET – nav**, **ATTURAS – 3** (A.Pagors, A.Tomašūns, G.Kurlovičs),

Jelgavas valstspilsētas pašvaldība ir īstenojusi ERAF līdzfinansēto projektu Nr. 5.6.2.0/19/I/022 “Tehniskās infrastruktūras sakārtošana uzņēmējdarbības attīstībai degradētajā teritorijā, 1. kārta”, kura mērķis ir Lielupes industriālās degradētās teritorijas revitalizācija atbilstoši Jelgavas pilsētas attīstības programmā noteiktajam, nodrošinot videi draudzīgu un vides ilgtspēju veicinošu teritoriālo izaugsmi un jaunu darba vietu radīšanu Jelgavas pilsētā.

Projekta ietvaros veikti Lielupes krasta nostiprinājuma un cieto segumu laukuma izbūves darbi, un saskaņā ar Jelgavas pilsētas domes un Centrālā finanšu un līgumu aģentūras 2020. gada 20. decembra vienošanos par Eiropas savienības fonda projekta īstenošanu Nr. 5.6.2.0/19/I/022 paredzēts, ka izbūvētā infrastruktūra tiks iznomāta atbilstoši Ministru kabineta 2018. gada 20. februāra noteikumiem Nr. 97 “Publiskas personas mantas iznomāšanas noteikumi”.

Cieto segumu laukuma izbūve veikta 10346 m2 platībā uz pašvaldībai piederošiem nekustamajiem īpašumiem – zemes vienībām Jelgavā, Neretas ielā 11A (kadastra apzīmējums 09000150226), Neretas ielā 13 (kadastra apzīmējums 09000150210), Neretas ielā 15 (kadastra apzīmējums 09000150296) un Rubeņu ceļā 2I (kadastra apzīmējums 09000150304). Cieto segumu laukums plānots materiālu novietošanas laukuma vai autostāvlaukuma izmantošanai.

Saskaņā ar likuma “Par pašvaldībām” 14. panta otrās daļas 3. punktu, 15. panta pirmās daļas 10. punktu, 21. panta četrpadsmito daļu, Publiskas personas finanšu līdzekļu un mantas izšķērdēšanas novēršanas likuma 6.1 pantu, Ministru kabineta 2018. gada 20. februāra noteikumiem Nr. 97 “Publiskas mantas iznomāšanas noteikumi”,

**JELGAVAS VALSTSPILSĒTAS DOME NOLEMJ:**

1. Nodot iznomāšanai, rīkojot mutisku izsoli ar augšupejošu soli, cieto segumu laukumu 10346 m2 platībā (turpmāk – Objekts), kurš atrodas uz Jelgavas valstspilsētas pašvaldībai piederošajiem nekustamajiem īpašumiem – četrām zemes vienībām Jelgavā, Neretas ielā 11A (kadastra apzīmējums 09000150226), Neretas ielā 13 (kadastra apzīmējums 09000150210), Neretas ielā 15 (kadastra apzīmējums 09000150296) un Rubeņu ceļā 2I (kadastra apzīmējums 09000150304).
2. Noteikt Objekta izsoles sākuma nomas maksu 6200,00 *euro* (seši tūkstoši divi simti *euro,* 00 centi) mēnesī, izsoles soli 100,00 *euro* (viens simts *euro,* 00 centi), reģistrācijas maksu 100,00 *euro* (viens simts *euro,* 00 centi), nomas termiņu – 30 (trīsdesmit) gadus.
3. Apstiprināt Objekta izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot Objekta nomas izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 27. maijā